Motorveier i Norge

Motorveier i Norge er gradvis bygget ut fra og med 1960-årene. Kravene til motorveier er blant annet minst to kjørefelt i hver retning, fysisk skille mellom kjøreretningene og planskilte kryss. Tidligere kunne også visse tofeltsveier klassifiseres som motorvei i Norge, såkalt motorvei klasse B, men fra 2005 ble slike veier omdøpt til motortrafikkvei. Per .   er det rundt 642 kilometer med skiltet motorvei i Norge. Øvre hastighet på norske motorveier er 110 km/t. Regjeringen sa i 2022 nei til Stortingets forespørsel om å vurdere 120 km/t på utvalgte strekninger som en prøveordning. 

Den første motorveien i Norge gikk utenom Asker sentrum og åpnet for trafikk sommeren 1962. Deretter fulgte flere nye, korte strekninger de neste årene. Norske veimyndigheter planla å bygge ut nærmere 800 kilometer motorvei frem til 1980, men tidlig i 1970-årene stoppet motorveibyggingen opp. Det skyldtes blant annet at motorveiene la beslag på store deler av veibudsjettene, og at politikerne ønsket å prioritere kortbanenettet for fly. I 1990-årene ble motorveiutbyggingen trappet vesentlig opp, blant annet med økt bruk av bompenger. Flere lengre strekninger ble åpnet på Østlandet og Sørlandet.

Da motorveien mellom Assurtjern og Vinterbro i Akershus åpnet høsten 2009, ble det mulig å kjøre på sammenhengende motorvei og firefeltsvei fra Tønsberg og Gardermoen til grensen mot Sverige ved Svinesund. I 2015 fullførte Sverige motorveien gjennom Bohuslän, og det norske motorveinettet ble da koblet sammen med det europeiske motorveinettet.

Frem til 2018 var det motorveier kun på Østlandet, og i Agder, Rogaland og Vestland. Like før jul 2018 åpnet en kort motorveistrekning i Trøndelag. Veimyndighetene Statens vegvesen og Nye Veier har planer om å bygge ytterligere 600 kilometer motorvei i Norge i løpet av 2020-årene, og flere strekninger er under utbygging.

Historie

 De første «boulevard-veiene» 
De første firefeltsveiene i Norge utenom rene bygater, ble bygget som såkalte boulevard-gater eller fasadefrie veier med plankryss og smal midtrabatt. De første veiene åpnet i og rundt Oslo på siste halvdel av 1950-årene. Sjølystlinjen på dagens E18 fra Rådhuskaia og veien videre vestover inn i Bærum ble åpnet fra slutten av 1950-årene, og i 1961 var det fire felt frem til Holtet (vest for krysset mot Fornebu). Denne veien hadde fra sin start delvis både parallelle sykkelfelt i veibanen og fortauer for gående, noe som etter hvert måtte vike for ekstra kjørefelter og fartsendringsfelter etter hvert som toplankryssene ble etablert. I 1959 åpnet Store ringvei mellom Økern og Sinsen som firefeltsvei. Disse strekningene hadde ved åpning flere kryss i plan. På E18 vestover fra Oslo skapte dette så store trafikkproblemer på midten av 1960-årene at kryssene etter hvert ble bygd om til planskilte kryss.

Riksvei 4 fra Sinsen retning Gjelleråsen fikk fire felt på sine sørligste deler mot slutten av 1950-årene. Dette var før den såkalte Djupdalslinjen på E6 mellom Karihaugen og Hvam ble anlagt i slutten av 1960-årene, og veien over Gjelleråsen var dermed hovedfartsåre inn til Oslo fra nord. På riksvei 4 var det plankryss som senere ble ombygd til planskilte kryss i slutten av 1970-årene. Ingen av disse strekningene har i dag status eller standard som motorveier.

 Motorveiene kommer 
miniatyr|E18, da riksvei 40, ble bygget ut til fire felts boulevardstandard frem til Blommenholm. Her ved Fornebu i 1959.
I overgangen fra 1950- til 1960-årene økte trafikken kraftig, god hjulpet av frislippet av bilsalget 1. oktober 1960. Veistandarden som var brukt fra Oslo mot Sandvika, hadde både plankryss og myke trafikanter. Strekningen hadde heller ingen sammenhengende parallellvei som kunne ta unna lokaltrafikk, saktegående kjøretøy, syklister og gående. Den økende trafikken gjorde at veimyndighetene tidlig i 1960-årene innførte en egen motorveistandard etter mønster fra utlandet. 

Den nye motorveistandarden påvirket den videre utbyggingen av Drammensveien fra Sandvika til Drammen, og daværende riksvei 50 Oslo–Gardermoen. Den aller første motorveien i Norge ble den 1,8 kilometer lange parsellen av E18 (da riksvei 40) utenom Asker sentrum (Fusdal–Drengsrud). Veien ble åpnet av fylkesmann Trygve Lie 13. juli 1962, og den var fortsatt skiltet motorvei. Strekningen ble påbegynt før motorveistandarden ble innført, og parsellen er derfor smalere enn motorveiene som ble bygd de påfølgende årene. Blant annet er veiskuldrene smale, og kjøreretningene er skilt fra hverandre med et smalt rekkverk. På den tiden hadde Norge heller ikke noe skilt for motorvei. I stedet satte veisjefen i Akershus opp et stort skilt i begge ender av parsellen med teksten: «Bare for motorvogner, herunder motorsykler. 1,8 km. Fotgjengere – syklister – hestekjøretøyer – traktorer vises til vegen gjennom Asker sentrum». Det provisoriske skiltet ble kritisert av avisen VG, som kommenterte: «Det finnes klare, internasjonale skilter som forteller når en motorvei begynner, men det vet tydeligvis ikke de ansvarlige i Asker. Her må bilistene stanse opp på veien og ta seg god tid til å lese den ganske omfattende plakaten som kort og godt forteller at man nå kjører inn på en motorvei. I alle andre land vet man da at det er forbudt å kjøre med sykkel, traktor eller hest.»

Den neste motorveistrekningen var E18-parsellen utenom Sandvika sentrum (Blommenholm–Kjørbo) som åpnet 18. november 1964. I likhet med veien utenom Asker sentrum, var også dette en kort strekning: 1,7 kilometer, inkludert Sandvika bru, som i dag har tre felt i hver retning på bekostning av de opprinnelige veiskuldrene og kjørefeltbreddene. Denne strekningen åpnet som del av den noe lengre (totalt 4,75 kilometer) strekningen Holtet-Kjørbo, men strekningen Holtet-Blommenholm har ikke motorveistatus. Én måned senere åpnet den 5,5 kilometer lange E6-strekningen Berger–Hvam nord for Oslo. Veien ble åpnet 21. desember 1964 og regnes som Norges første motorvei med full bredde og kryssløsning etter dagens standard. Motorveien ble forlenget sørover gjennom Djupdalen inn til Karihaugen i Groruddalen i 1968. Dette la vesentlig om veitransporten inn til Oslo nordfra i det som i dag er E6-korridoren, ved at trafikken ikke lenger måtte om Gjelleråsen i Nittedal. Sørover fra Karihaugen gikk E6 til dels på midlertidige firefeltsveier med plankryss. Utover i 1970-årene ble E6 gjennom Groruddalen gradvis ombygget til full motorveistandard med planskilte kryss og fire og seks felt. Hele strekningen Berger–Ulven stod ferdig høsten 1978. Parallelt med dette ble E6 bygget ut nordover fra Berger, først til Gran i 1972, så til Kløfta i 1975. Deler av sistnevnte strekning ble først anlagt med to felt.

 Den norske motorveiplanen 
I 1960-årene planla og bygget Sverige og Danmark flere hundre kilometer med motorvei. I Sverige prioriterte en strekningene Uddevalla–Trelleborg (440 km) og Uppsala–Jönköping (390 km), mens Danmark la planer for motorvei på strekningene Aalborg–Tyskland (290 km), Helsingør–Rødby (200 km) og Vejle–Køge (200 km). Norge fulgte opp, og i 1962 la daværende samferdselsminister Trygve Bratteli frem Norsk vegplan 1, som igjen ledet til en egen motorveiplan som ble vedtatt av Stortinget i 1963. Motorveiplanen la opp til at Sør-Norge skulle ha 785 km firefelts motorvei i 1980. Av dette måtte 305 kilometer bygges ut innen 1972, i tillegg til ytterligere 105 kilometer med motorvei klasse B som måtte bygges ut til firefeltsvei i 1972–1980. Prislappen for perioden 1963–1972 ble anslått til 1,06 milliarder kroner. Det meste skulle bygges ut rundt byene Oslo, Kristiansand, Stavanger, Bergen, Ålesund og Trondheim.

Motorveiutbyggingen kom i gang i 1960-årene, med 41 kilometer motorvei ut av Oslo. Utbyggingen fortsatte utover i 1970-årene: E18 Oslo–Drammen var fullført i 1977, mens Oslo–Kløfta sto ferdig i 1978. I tillegg ble det bygget noen kilometer motorvei fra Stavanger sentrum og sørover mot Sandnes. Etter dette stoppet norsk motorveiutbygging opp. Hovedårsaken var misnøye med at den høye veistandarden gjorde at det ble lite midler igjen til bygging av andre veier. Stadig mer omfattende og kompliserte planprosesser, der kommuner og interessegrupper kunne trekke ut prosessen, førte også til utsettelser og omkamper om flere store veiprosjekter.
miniatyr|Fra byggingen av nye E6 på Tiller i bydelen Tiller i Trondheim i juni 2017. Veien åpnet i 2018.
Motorveiplanen ble forkastet for godt i begynnelsen av 1970-årene, blant annet som følge av den grønne miljøbølgen og oljekrisen i 1973. Like viktige var en «blanding av økonomiske hensyn og ønsket om politisk husfred», skriver Sverre Knutsen og Knut Boge i boken Norsk vegpolitikk etter 1960 – stykkevis og delt? (2005). I stedet satset Norge på kortbanenettet for fly. I perioden 1970–1995 ble det derfor kun bygget 45 kilometer motorvei i Norge. Mesteparten av dette var to- og trefelts motorveier, såkalt motorvei klasse B. Resultatet ble flere strekninger med vedvarende kø og strekninger (blant andre E6 i Trøndelag Innlandet, Akershus og Østfold, og E18 i Vestfold, Telemark og Agder) der ulykkestallene gikk opp mens antallet trafikkulykker ellers gikk ned. I 1990 var det 73 kilometer firefelts motorvei i Norge, en tidel av den opprinnelige ambisjonen fra 1962.

 Opptrapping i motorveiutbyggingen 
Etter 25 år nesten uten nye firefeltsveier, ble motorveibyggingen vesentlig trappet opp fra midten av 1990-årene. Samtidig ble bompenger tatt i bruk for flere strekninger, noe som ga muligheter for en høyere utbyggingstakt.

Høsten 1995 åpnet en fem kilometer lang motorveiparsell på E18 sør for Drammen (Eik–Gutu). E18 skulle bygges videre sørover til Kopstad sør for Holmestrand som tofelts motortrafikkvei – men tilrettelagt for firefeltsvei. Etter lange diskusjoner besluttet Stortinget i 1998 at strekningen skulle bygges med fire felt, og hele strekningen til Kopstad sto ferdig sommeren 2002. Parallelt med dette ble E6 bygget ut sørover mellom Vinterbro og grensen til Østfold fylke, og E6 fikk motorveistandard til nye Gardermoen flyplass i 1990-årene. E39 mellom Stavanger og Sandnes og et par strekninger i Bergen ble bygget ut til motorveistandard på slutten av 1980-årene og første halvdel av 1990-årene.
miniatyr|E18 ved Kristiansand Dyrepark. Veien sto ferdig i 2009. 
Etter 2000 begynte utbyggingen av lengre strekninger som E6 gjennom Østfold og E18 gjennom Vestfold og Telemark. 62 kilometer med motorvei på E6 i Østfold stod ferdig i 2008, Kristiansand–Grimstad i 2009, mens E18 mellom Sande og Langangen ble fullført i 2017 med strekningen utenfor Larvik. E6 ble bygget videre nordover fra Gardermoen og til Kolomoen i 2015, mens E18 mellom Retvet og Momarken ble fullført som motorvei i 2016. I 2019 åpnet næmere fire mil med motorveistrekninger på E18: Tvedestrand–Arendal, og Rugtvedt–Dørdal gjennom Bamble. I 2020 ble E6 fullført som motorvei nordover fra Kolomoen, forbi Hamar og Brumunddal, og til Mjøsbrua ved Moelv. Høsten 2022 åpnet de to E39-strekningene Kristiansand–Mandal (19 km) og Os–Bergen (15 km).

 Lønnsomhet og kostnader 
Generelt har veiprosjekter i Norge lav samfunnsøkonomisk lønnsomhet. Veiprosjekter har blitt analysert og sammenlignet med tilsvarende utbygginger i Sverige og Danmark, der en har funnet betydelig lavere samfunnsøkonomisk lønnsomhet for veiprosjekter i Norge. Årsaker til forskjellen ligger spesielt i topografi (daler, fjell og fjorder) og befolkningstetthet (svakt befolkningsgrunnlag). I en rapport fra Transportøkonomisk institutt gjøres det vurderinger rundt befolkningsmønstre i Norge og Sverige. Ifølge rapporten er trolig viktigste forskjell at befolkningen i Sverige bor mer konsentrert: halvparten av befolkningen bor i Sør-Sverige (Stockholm, Västra Götaland og Skåne) og svenskene bor mer konsentrert innad i øvrige fylker og regioner. Dette innebærer at trafikken blir mer konsentrert langs hovedveiene mellom de tettest befolkete områdene, noe som medfører bedre lønnsomhet for veiutbygging.

Statens vegvesen undersøkte i 2017 årsakene til at veiutbygginger i Norge ofte ble dyrere enn tilsvarende utbygginger i Danmark og Sverige. Undersøkelsen viste at veibygging i Norge har høyere kostnader hovedsakelig på grunn av naturgitte forhold som topografi, terreng- og grunnforhold, og klima. Det nevnes også forhold knyttet til prosjektenes formål og servicegrad (veistandard). Topografi, terreng- og grunnforhold og klima er gitte forutsetninger som det ikke kan gjøres noe med. Reelle kostnadsforskjeller, altså at alle forskjellene nevnt over forutsettes like, skyldes personalkostnader. Norske lønns- og arbeidsvilkår kan gi en forskjell på veiprosjektets totalkostnad på opp mot 10 prosent i forhold til Danmark og Sverige. Valg av kontraktsformer og størrelsen kan også ha betydning for at prosjektene blir dyrere i Norge.

I Norge kan kostnadene holdes nede ved massebalanse i prosjektene, ved at steinmasser fra fjellsprengning kan brukes eller selges til andre vei- og utbyggingsprosjekter i nærheten. I Danmark er det mindre tilgang på stein og andre masser nært anlegget.

 Planlagt utbygging 
miniatyr|E18 nordover fra Ringdalkrysset i Larvik. Bildet er tatt før gul oppmerking ble innført i 2012. 
Per .   er det rundt 639 kilometer med motorvei i Norge, mens rundt 150 kilometer motorvei er under bygging. I tillegg er det utbyggingsplaner for ytterligere 600 kilometer motorvei. Dette omfatter lengre strekninger som E18 Bamble–Grimstad, E39 Mandal–Sandnes, E39 Stavanger–Bergen, E6 Moelv–Øyer, E6 gjennom Trøndelag, E16 Hønefoss–Sandvika og Kløfta–Kongsvinger, og riksvei 4 Hadeland–Gjøvik–Mjøsbrua. Det omfatter også kortere strekninger som E16 Indre Arna–Trengereid, E18 Vinterbro–Retvet, E134 Lier–Dagslett og E134 Oslofjordtunnelen–Vassum. Disse strekningene er på ulike stadier i planleggingen; noen er på utrednings- og kommuneplan-stadiet, mens andre strekninger er byggeklare med vedtatte regulerings- og byggeplaner. I hvilken grad prosjektene gjennomføres, avhenger av politiske prioriteringer og økonomiske forhold. Våren 2022 varslet både Nye Veier og Støre-regjeringen at flere motorveiprosjekter ville bli utsatt eller nedskalert på grunn av økte utbyggingskostnader og tøffere økonomiske tider.

Frem til 2016 sto Statens vegvesen i praksis for all planlegging og utbygging av veier i Norge. I 2016 etablerte regjeringen Solberg det statlige veibyggeselskapet Nye Veier som fikk utbyggingsansvaret for flere strekninger på stamveinettet. Selskapet har lagt planer for en sammenhengende motorveiutbygging av E18 mellom Langangen og Kristiansand, E39 mellom Kristiansand og Stavanger, E6 fra Kolomoen til Otta, E6 gjennom Trøndelag og E16 Kløfta–Kongsvinger. Dette omfatter rundt 600 kilometer vei som er planlagt utbygget innen 2030. Det aller meste av dette er firefelts motorvei. Nye Veier ønsker å overta utbyggingsansvaret for ytterligere 18 veistrekninger frem mot 2041.

Parallelt med Nye Veier jobber Statens vegvesen med å planlegge og bygge ut flere motorveistrekninger. Blant strekningene er E39 Stavanger–Os, og enkelte strekninger på E39 mellom Bergen og Trondheim. I tillegg til riksvei 4 fra Hadeland og nordover til Mjøsbrua, samt kortere strekninger på E134 i Akershus og Buskerud.

Tradisjonelt har trafikkmengden vært avgjørende for at en veistrekning skal være aktuell for motorveiutbygging. En vei bør ha en årsdøgntrafikk på minst 12 000 kjøretøyer for at en skal bygge ut motorvei. I 2018 anbefalte Statens vegvesen å vurdere smal firefelts motorvei på strekninger med en årsdøgntrafikk på 6000–12 000. Dette betyr at over 2000 kilometer veier kan være aktuelle for utbygging til motorvei eller smal firefelts motorvei. Mens ordinære motorveier er minst 23 meter brede, har en smal motorvei en bredde på rundt 20 meter. Blant annet er veiskuldrene smalere, og midtdeleren mellom kjøreretningene er smalere. Trafikksikkerhetsorganisasjoner som Trygg Trafikk er kritiske til planene, men Statens vegvesen og Nye Veier anbefalte standarden overfor Samferdselsdepartementet. Sommeren 2020 vedtok Stortinget at det fremover skal bygges smal motorvei på strekninger der en tidligere ville ha bygget to- og trefeltsveier.

 Virkninger 

 Færre ulykker og kortere reisetid 
Utbyggingen av stamveinettet til motorvei har flere steder ført til en kraftig nedgang i antall trafikkulykker og omkomne. Sterkt trafikkerte veier som E6 gjennom Østfold, Akershus og Innlandet, og E18 mellom Drammen og Larvik, fikk tilnavn som «dødsveier» av pressen. Etter at disse veiene fikk motorveistandard, har det vært en stor nedgang i tallet på alvorlige ulykker. På E18 mellom Drammen og Kopstad gikk antall omkomne og alvorlig skadde ned med 86 prosent i de første åtte årene etter at strekningen fikk motorveistandard. På E6 gjennom Østfold har det også vært en betydelig nedgang i antall omkomne og hardt skadde.

Motorveiene har redusert reisetid og bilkøer, og byer og tettsteder har blitt kvitt gjennomfartstrafikk siden de nye veiene i hovedsak legges utenfor bebygd område.

 Mer trafikk og økte utslipp 
miniatyr|Bompenger har vært en betydelig finansieringskilde for motorveiutbyggingen i Norge etter 1990. Her en automatisk bomstasjon på E18 utenfor Larvik. 
Med økt kapasitet og kortere reisetid har trafikken økt på flere av strekningene. Trafikkveksten fører til mer kø og økte klimautslipp, noe som har møtt kritikk fra blant andre miljøorganisasjoner. Ifølge Naturvernforbundet økte trafikken på E18 mellom Drammen og Holmestrand med 45–58 prosent i årene etter åpningen, og veitrafikken sto for 69 prosent av Vestfold fylkes klimautslipp.

 Beslag på areal og matjord 
Store veier legger beslag på store områder, og har flere ganger ført til konflikter med veinaboer, bønder og lokalsamfunn. Flere steder legger de nye veiene beslag på matjord og dyrket mark, blant annet har en ny E18-strekning ved Ski møtt motbør og forsinkelser på grunn av konflikten med dyrket mark.

 Økt bruk av bompenger 
Deler av motorveiutbyggingen har blitt delvis finansiert av bompenger, der trafikantene betaler en avgift for å bruke veien. Med fullføringen har stadig flere strekninger med tilhørende bompenger, har også kostnaden for å kjøre samme strekning økt. I 2021 betalte en bensindrevet personbil 156 kroner i bompenger (125 kroner med AutoPass) for å kjøre E18 på strekningen Oslo–Kristiansand, mens en elbil betalte 144 kroner (36 kroner med AutoPass) for den samme strekningen. For E6 Oslo–Trondheim betalte en bensinbil rundt 454 kroner (346 kroner med AutoPass), og en elbil 432 kroner (39 kroner med AutoPass).

Omfanget av bompenger får støtte fra miljøorganisasjoner som mener bompengene bremser trafikkveksten. Fremveksten av bompenger har på den andre siden møtt store protester fra bilister og brukere av veiene, særlig rundt de store byene. Motstanden mot bompenger og bomringer har ført til en fremvekst av politiske protestpartier som Folkeaksjonen nei til mer bompenger, som har hatt opptil 25 prosent oppslutning på enkelte partimålinger i byer som Bergen og Stavanger.

 Standarder og krav 

 Motorveier 

Motorveier skal ifølge veinormalen av 2019 bygges på nasjonale ruter med en årsdøgntrafikk på over  kjøretøy, såkalt klasse H3. Motorveier skal i utgangspunktet ha fartsgrense 110 km/t og være minst 23 meter brede. Veien skal ha minst fire felt med 3,5 meter brede kjørefelt og 2,75 brede veiskuldre. Alle kryss skal være planskilte, og med på- og avkjøringsfelt. I tillegg bør det være minst 5 kilometer mellom kryssene.

Veinormalen innført i 2023 legger til grunn at 2- og 3-felts vei med midtrekkverk kan bygges med trafikk opp til , dersom trafikksammensetning og omgivelsene ligger til rette for det. Firefelts motorvei kan bygges når trafikken overstiger 8000.

 Smal firefelts motorvei 
I samråd med Nye Veier AS utredet Vegdirektoratet i 2019 såkalt smal firefelts motorvei, klasse H2, for strekninger med en årsdøgntrafikk på mellom 6000 og  kjøretøy. Disse veiene har en bredde på mellom 19 og 21,5 meter, men hvert kjørefelt er fortsatt 3,5 meter bredt. For strekninger med årsdøgntrafikk mellom  og  kjøretøy, kan bredden være mellom 20 og 23 meter. Det skal også være mulig å ha 110 km/t i fartsgrense. 

Vegdirektoratet anbefalte ikke standarden, og mente smal firefelts vei ikke gir høyere samfunnsøkonomisk nytte enn to- og trefeltsveier med midtdeler. Både Statens vegvesen og Nye Veier støttet derimot planene, og fikk støtte fra Stortinget sommeren 2020. I desember 2020 stilte også regjeringen seg bak anbefalingen og besluttet å innføre smal firefeltsvei som godkjent veistandard. Regjeringen argumenterte for at smal firefeltsvei gir økt fleksibilitet og øker den samfunnsøkonomiske nytten for enkelte prosjekter. 

Det blir opp til veibyggerne Statens vegvesen og Nye Veier å avgjøre hvilken standard som skal brukes, men Samferdselsdepartementet skal formelt avgjøre standarden. Aktuelle veistrekninger er ifølge regjeringen E39 Ålesund–Molde, E134 Saggrenda–Gvammen, E39 Mandal–Ålgård, E18 Dørdal–Tvedestrand, E6 Roterud–Øyer, E6 Ulsberg–Melhus, E6 Kvithammar–Åsen og riksvei 4 Oslo–Mjøsbrua.

 Motortrafikkveier 
Motortrafikkveier skal ifølge veinormalen av 2019 bygges på alle nasjonale hovedveier med årsdøgntrafikk på mellom 6000 og  kjøretøy, såkalt klasse H5. Fartsgrensen skal være 90 km/t. I veinormalen fra 2019 skal motortrafikkvei ha planskilte kryss og midtdeler. Veibredden skal være minst 12,5 meter. Minsteavstand mellom kryss bør være 1,5 kilometer. Hvert kjørefelt skal ha en bredde på 3,5 meter, men ved forbikjøringsfelt kan de to feltene være 3,25 meter brede hver.

 Veiskilt og oppmerking 
miniatyr|Norske motorveiskilt har blå bakgrunnsfarge. Skilt på motortrafikkveier og øvrige veier har gul bakgrunnsfarge.
Frem til 2005 ble motorveier og motortrafikkveier kalt henholdsvis «Motorveg klasse A» og «Motorveg klasse B» i Norge. Begrepene ble erstattet med motorvei og motortrafikkvei i 2005 for å unngå misforståelser mellom de to veistandardene.

I Norge markeres motorveier med blått skilt og veivisningsskilt med blå bakgrunnsfarge. Tidligere var veisningsskiltene også blå på motortrafikkveier (da kalt motorvei klasse B), men disse fikk gul bakgrunnfarge fra 2005 for å skape et tydeligere skille mellom motortrafikkveier og motorveier. Motorveiskiltene i Norge skiller seg fargemessig ut fra resten av Skandinavia, der motorveiskilt har grønn bakgrunnsfarge, men ligner Tyskland som har blått på motorveier og gult på vanlige veier.

Oppmerkingen av motorveier følger samme prinsipp som øvrige norske veier. Hvit oppmerking for trafikk som kommer i samme retning, og gul oppmerking for å skille motgående trafikk. Dette betyr at den venstre linjen i hver kjørebane, altså linjen nærmest midtdeleren, har gul farge. Det samme gjelder linjer på av- og påkjøringsramper som leder til og fra veier med møtende trafikk. Tidligere hadde all veioppmerking på norske motorveier hvit farge, men dette ble endret i 2012. Norge skiller seg ut fra resten av Skandinavia og Europa, der det utelukkende brukes hvit oppmerking for å skille både med- og motgående trafikk. USA, Canada og flere latinamerikanske land bruker to-fargesystemet som Norge bruker.

 Fartsgrenser 
Per   er 110 km/t høyeste fartsgrense på norske motorveier. I juni 2021 vedtok Stortinget å innføre 120 km/t på utvalgte strekninger, som en forsøksordning, men denne forsøks-fartsgrensen er per  fortsatt under utredning.  

 Fra 80 til 110 km/t 
Da de første motorveiene åpnet i Norge i 1960-årene, var den generelle fartsgrensen utenfor tettbygd strøk 80 km/t. Fartsgrensen gjaldt også på motorveier, men i juli 1965 innførte Samferdselsdepartementet en motorvei-fartsgrense på 90 km/t. I første omgang ble fartsgrensen tatt i bruk på to E6-strekninger: motorveien Hvam–Berger i Skedsmo og motortrafikkveien mellom Akershus og Rygge. Med fullføringen av flere lengre motorveistrekninger rundt årtusenskiftet, ble fartsgrensen i år 2000 hevet til 100 km/t som en prøveordning for motorveistrekninger med lav ulykkesfrekvens. Fartsgrensen ble økt til 110 km/t i 2014 for utvalgte motorveier.

 Prøveordning med 120 km/t 
I juni 2021 ga Stortinget grønt lys for å øke fartsgrensen til 120 km/t på de beste motorveiene som en prøveordning. Stortinget vedtok fartsøkningen etter forslag fra Fremskrittspartiet. Det er ikke avgjort hvor og når den nye fartsgrensen skal innføres, men forslagsstillerne trakk frem E18 gjennom Agder og Telemark, samt E6 Kolomoen–Moelv som aktuelle strekninger. Prosjektet ble møtt med skepsis fra trafikksikkerhetsorganisasjoner, som mente fartsøkningen vil føre til flere omkomne på norske veier. Tidligere har Fremskrittspartiet jobbet for å øke fartsgrensen til 130 km/t, men partiet uttalte våren 2021 at 120 km/t bør være høyeste fartsgrense på norske motorveier. 

Statens vegvesen jobber per  fortsatt med å utrede prøveordningen for 120 km/t. Blant annet jobber Statens vegvesen med å velge ut aktuelle veistrekninger og vurdere utbedringsbehov, trafikksikkerhet og økonomisk lønnsomhet. 

 Statistikk og rekorder 
Tall og fakta om norske motorveier:

 Samlet lengde på motorveiene: 633 km (per .  )
 Mest trafikkerte strekning: E6 Furuset–Alfaset  ÅDT (2020)
 Lengste sammenhengende motorvei: E6 Ulvensplitten–Moelv, 147 km
 Lengste motorveibro: E18 Drammensbrua, 1892 meter
 Lengste motorveitunnel: Lyshorntunnelen, 9300 meter
 Eldste motorveistrekning: E18 Fusdal–Drengsrud (utenom Asker sentrum), 1,8 km, åpnet 
Nyeste motorveistrekning: E16 Bjørum–Skaret, Bærum og Hole kommuner, Akershus og Buskerud, 8,4 km, åpnet 
 Sørligste punkt: E39 Mandalskrysset i Lindesnes, koordinater  
 Nordligste punkt: E6 Tiller i Trondheim, koordinater  (erstattes av E6 ved Ranheim i Trondheim eller E6 ved Åsen i Levanger begge planlagt for åpning 2027)
 Vestligste punkt: Riksvei 555 kryss med Askøyveien i Bergen, koordinater 
 Østligste punkt: Riksvei 3/25 Åkroken i Elverum, koordinater 
 Høyeste punkt: Riksvei 3/25, Granerud i Løten i Innlandet, 275 moh, koordinater http://www.norgeskart.no/ Bruk tjenesten Høydeprofile (erstattes av E16 ved Skaret i Hole i 2025, omtrent 310 moh)

 Historien om hver enkelt veistrekning 

Kronologisk oversikt for åpning av firefelts motorveier. For veier som ble utvidet fra tofelts motortrafikkvei til motorvei, er tidspunktet for motorveiåpning satt som åpningsår. Lengden på hver parsell er målt i . Den er målt strekningsvis fra A til B, og inkluderer ikke av- og påkjøringsramper eller andre tilførselsveier.
 Vei  Fylke  Strekning  År  Lengde i km KommentarerE18Akershus Fusdal–Drengsrud  1962  1,8Norges første motorvei, åpnet 13. juli 1962. Strekningen er per  fremdeles skiltet motorvei.E18AkershusBlommenholm–Kjørbo19641,7Omfatter blant annet Sandvika bru som førte E18 utenom Sandvika. Åpnet 18. november 1964, men for kort til å bli skiltet motorvei.E6 Akershus  Hvam–Berger  1964  5,5Norges første fullverdige motorveistrekning med planskilte kryss, og over 5 km i lengde. Åpnet 21. desember 1964, og var Norges første vei som var skiltet motorvei.E6 Oslo/Akershus  Karihaugen–Hvam  1968  6Motorvei med fire felt åpnet 6. november 1968. Strekningen Tangerud–Hvam ble utvidet til seks felt 31. oktober 1996 i forbindelse med åpningen av Oslo lufthavn Gardermoen.E18AkershusKjørbo–Slependen19681,9Åpnet for trafikk 1. juli 1968.E18Akershus/BuskerudDrengsrud–Gjellebekk19697Åpnet for trafikk 9. oktober 1969. Med denne strekningen ble det sammenhengende motor- eller motortrafikkvei på E18 mellom Asker og Drammen.E6/E18AkershusVinterbrosletta19701Åpnet samtidig med strekningen Fiskevollen–Mastemyr. Senere ombygget i 1993 og 2009.E6  Oslo  Ulven–Furuset  1971  5Den ene kjørebanen åpnet for toveis trafikk 9. desember 1970. Hele anlegget med begge kjørebaner åpnet 10. november 1971E18AkershusSlependen–Holmen19722,7Parsellen ble åpnet for trafikk 12. juli 1972. Den ene kjørebanen ble åpnet med toveis trafikk allerede 4. mai samme år.E6  Akershus  Berger–Gran  1972  4Den ene kjørebanen åpnet for toveis trafikk 12. september 1972. Hele anlegget med begge kjørebaner åpnet for trafikk 2. oktober 1972.E18  Buskerud  Gjellebekk–Brakerøya  1972 8Strekningen Kirkelinna–Brakerøya åpnet i desember 1967, og Gjellebekk–Kirkelinna i 1968. Strekningen hadde da kun to felt, pluss krabbefelt Kjellstad–Tranby. I november 1972 ble også sørgående veibane åpnet, og strekningen fikk fire felt og motorveistandard.E39Rogaland Schancheholen–Auglendstunnelen  1974  2Opprinnelig Madlaveien–Auglendstunnelen (3 km). Strekningen var da en del av E18 og åpnet 8. juli 1974. Fra Auglendstunnelen til Hinna/Diagonalen (2 km) hadde veien to felt og motortrafikkveistandard. I 2020 ble delen Schancheholen–Madlaveien nedgradert til hovedvei etter åpningen av Eiganestunnelen.E6  Oslo Ulvensplitten 1975  1,5Motorveistrekning mellom Alnabru og Ring 3 ved Valle Hovin, åpnet 17. juli 1975. Også omtalt som Haslesplitten og Haslelinjen frem til 1984. E18AkershusHolmen–Haga19751,9Åpnet 14. november 1975.E6OsloFuruset–Bakås19771,5Åpnet for trafikk 5. august 1977. Første del av parsellen Furuset skole–Karihaugen.E18  Akershus  Haga–Fusdal  1977  1,7Den ene kjørebanen åpnet for trafikk 7. juli 1977. Hele anlegget med begge kjørebaner åpnet 1. november 1977 og fullførte strekningen Sandvika–Drammen som motorvei.E6  Oslo  Bakås–Karihaugen  1978  0,5Nordgående bro åpnet for trafikk 15. august, hele anlegget åpnet 22. august 1978. Dette prosjektet fullførte E6 som motorvei mellom Ulven og Karihaugen.Rv. 159Oslo/AkershusKarihaugen–Visperud19781Åpnet august 1978. Første etappe av strekningen Karihaugen–Lørenskog. E6  Akershus  Haug–Langeland  1979  2,7  Åpnet 10. juli 1979, der den sydlige halvdelen hadde to felt, og den nordlige fire felt. Hele strekningen fikk fire felt 12. november 1980. Også omtalt som Haug–Jessheim syd.Rv. 159AkershusVisperud–Thurmannskogen19790,5Åpnet 11. september 1979. Andre etappe av strekningen Karihaugen–LørenskogE6AkershusLangeland–Kverndalen19792,1Åpnet for trafikk 19. oktober 1979.E6AkershusGran–Haug19808,8Åpnet som full firefelts motorvei 12. november 1980. Strekningen var utbygget som tofelts motortrafikkvei tidligere: Gran–Kløfta/Ile bru (5,3 km) med Arteid bru over Hovedbanen åpnet med to felt 3. juli 1975. Arteid bru fikk parallell bru først i desember 1993. Kløfta–Haug (3,5 km) åpnet med to felt 9. september 1976.  Rv. 159Oslo/AkershusThurmannskogen–Knatten 19821,3Åpnet for trafikk 6. oktober 1982. Dette var tredje og siste etappe av Karihaugen–Lørenskog. Selve Knattenkrysset og Thurmannskog-krysset sto ferdige i 1983 og 1984.E39RogalandAuglendstunnelen–Hinna19881,9Da en del av E18. Åpnet som tofeltsvei 8. juli 1974, men motgående veibane var delvis klargjort og grovplanert. Senere utvidet til fire felt, inklusive to løp i tunnelen, og åpnet som motorvei 20. oktober 1988.E16/E39VestlandEidsvåg–Vågsbotn19905,5Deler av parsellen ferdigstilt før 1990, men hele strekningen åpnet som firefelts motorvei 18. juni 1990. Skiltet motorvei fra Eidsvåg til Nyborg frem til 2011, da Nyborgkrysset ble ombygget fra rundkjøring til toplanskryss.E6AkershusKorsegården (Ås)19911,1Nytt kryss lagt i bue like vest for det gamle Korsegården-krysset. Åpnet 5. november 1991. Total lengde var 2 kilometer, men kun halvparten av strekningen er del av E6 i dag. Rv. 555VestlandGyldenpris–Storavatnet1992/
19936,7Omtalt som vestre innfartsåre, åpnet 21. november 1992. Både Lyderhorntunnelen og Damsgårdstunnelen ble imidlertid bare åpnet med ett løp. Damsgårdstunnelens andre løp åpnet for trafikk 30. april 1993, mens Lyderhornstunnelens andre løp åpnet 6. desember 1993. Med dette var hele vestre innfartsåre fullført som motorvei mellom Storavatnet og Gyldenpris.E6  Akershus  Vinterbro–Vassum  1993  4,8Åpnet for trafikk 14. oktober 1993. Nordbytunnelen utgjør størstedelen av strekningen.E18BuskerudKobbervikdalen–Gutu19954,7Åpnet for trafikk 17. oktober 1993. Første parsell av E18-utbyggingen mellom Drammen og Kopstad. E6AkershusVestby–Korsegården (Ås)19954,4Åpnet 7. november 1995.E39RogalandHinna–Forus19964,0Da en del av E18. Strekningen ble først bygget ut som tofelts motortrafikkvei som åpnet 11. desember 1978. Ombygget til firefelts motorvei med planskilte kryss og åpnet 26. juni 1996.E16AkershusKverndalen–Oslo lufthavn 19965,5Åpnet 6. august 1996. Senere en del av E16. Strekningen Gardermoen–Brudalen arm av E16.E6  Akershus  Kverndalen–Hovinmoen  1996  5Åpnet som motorvei 27. september 1996 og fullførte strekningen Oslo–Gardermoen. Parsellen ble først åpnet som tofelts motortrafikkvei 8. juli 1980 og førte da til at E6 ble lagt utenom Jessheim.E6  Akershus  Vestby–Østfold gr.  1998  14Åpnet for trafikk 25. juni 1998.E39RogalandForus–Lurasvingen19982,0Strekningen ble først bygget ut som tofelts motortrafikkvei som åpnet 17. juni 1981. Ombygget til firefelts motorvei med planfrie kryss og åpnet 7. mai 1998.E39RogalandLurasvingen–Stangeland19981,9Strekningen ble først bygget ut som tofelts motortrafikkvei som åpnet 28. juni 1984. Ombygget til firefelts motorvei med planfrie kryss og åpnet 8. juli 1998.Rv. 159  Akershus  Knatten–Lillestrøm  1998  4,8Åpnet 2. juli 1998, men deler av strekningen åpnet for toveis trafikk sommeren 1997. Dette fullførte strekningen mellom E6 Karihaugen og Lillestrøm. Omfatter Rælingstunnelen. E6AkershusKorsegården nord–Vassum19994,4Åpnet 5. oktober 1999. Med denne strekningen var E6 mellom Vinterbro og Østfold grense fullført som firefelts motorvei.E18VestfoldGutu–Helland200130Åpnet 30. oktober 2001.E18VestfoldHelland–Kopstad20023Den ene kjørebanen åpnet for toveis trafikk i juni 2001. Begge kjørebaner og fire felts motorvei åpnet 7. juni 2002.E6ØstfoldAkershus grense–Patterød20036Åpnet som tofelts motortrafikkvei 3. juli 1965. Utvidet til fire felt som åpnet 5. november 2003.E6Akershus/OsloKlemetsrud–Assurtjern20046,3Åpnet som motorvei 3. september 2004. Strekningen sto ferdig som tofelts vei 8. oktober 1980.E6ØstfoldPatterød–Halmstad20046,5Åpnet som tofelts motortrafikkvei i juli 1965. Utvidet til fire felt som åpnet 21. september 2004.E6ØstfoldSvingenskogen–Riksgrensen (Svinesund)20054,2Åpnet av kong Harald og kong Carl Gustav 10. juni 2005. Omfatter Svinesundsbrua som ble finansiert og bygget i samarbeid med svenske veimyndigheter. E6ØstfoldHalmstad–Råde20052,5Åpnet som tofelts motortrafikkvei i juli 1965. Utvidet til fire felt som åpnet 17. juni 2005.E6TrøndelagMelhus sentrum–Jaktøyen20053Parsellen åpnet med fire felt 1. september 2005, og var da skiltet som motortrafikkvei. Omskiltet til motorvei 27. juni 2022, da tilstøtende strekning i syd, Hofstad–Melhus sentrum, ble ferdigstilt.E18ØstfoldSekkelsten–Krosby20056Åpnet 28. oktober 2005. Første delstrekning av E18-utbyggingen gjennom indre Østfold.E6ØstfoldRåde–Åsgård20058,7Åpnet som tofelts motortrafikkvei 1. desember 1969. Utvidet til motorvei som åpnet 22. november 2005.E39VestlandHop–Sørås20062,3Opprinnelig riksvei 580. Åpnet som tofelts vei 21. juli 1983, og utvidet til firefelts vei 14. august 2006. Trafikk i alle fire felt fra mai 2007. Strekningen ble først skiltet motorvei 31. oktober 2022, da tilstøtende strekning, Svegatjørn–Rådal, åpnet. E6ØstfoldÅsgård–Solli20063,2Åpnet som høystandard hovedvei 1. desember 1969. Ombygget til motortrafikkvei i 1999 og siden utvidet til motorvei som åpnet 30. oktober 2006.E18BuskerudBrakerøya–Frydenhaug20062,5Tofelts Drammensbru åpnet for trafikk 15. oktober 1975. Toveis trafikk på ny bru fra 7. november 2005. Trafikk på fire felt fra 16. november 2006.E6ØstfoldSlang–Svingenskogen20074Åpnet som tofelts motortrafikkvei 11. november 1992 (Hjelmungen–Svingenskogen). Utvidet til motorvei som åpnet 4. juli 2007.E18ØstfoldMomarken–Sekkelsten20076,2Åpnet for trafikk 31. august 2007.E18VestfoldKopstad–Gulli200712Åpnet for trafikk 14. desember 2007. Den offisielle åpningsseremonien var 30. januar 2008.E6ØstfoldSolli–Slang200826,1Åpnet etappevis juni–november 2008. Store deler av strekningen var allerede utbygget som tofelts motortrafikkvei: Solli–Kalnes åpnet som tofelts motortrafikkvei 16. desember 1999, Kalnes–Grålum i desember 1973, Grålum–Hauge åpnet 8. desember 1978, Hauge–Ingedal 26. september 1986 og Ingedal–Hjelmungen 19. november 1991. E18BuskerudFrydenhaug–Kobbervikdalen20094,5Tofelts vei Frydenhaug–Kobbervikdalen åpnet 8. desember 1978. Strekningen ble oppgradert til motorvei med nytt løp i Kleivenetunnelen som åpnet 28. januar 2009. Med denne åpningen var det sammenhengende motorvei fra Sandvika til Tønsberg.E6AkershusAssurtjern–Vinterbro20095Åpnet som motorvei 9. september 2009. Strekningen Assurtjern–Vevelstad åpnet som tofeltsvei 8. oktober 1980. Strekningen Vevelstad–Vinterbro ble åpnet som motortrafikkvei 18. oktober 1986, men denne delen ble tatt ut av E6 da Nøstvettunnelen åpnet.E18VestfoldLangåker–Bommestad20097Åpnet 22. juni 2009.E6InnlandetSkaberud–Kolomoen200912,5Åpnet 1. oktober 2009.E6AkershusHovinmoen–Dal200911Åpnet som motorvei 7. oktober 2009. Hele strekningen var tidligere utbygget som tofelts motortrafikkvei: Hovinmoen–Mogreina 26. oktober 1989, Mogreina–Dal 2. oktober 1984.E18 Agder Grimstad–Timenes  2009  36Strekningen Grimstad–Lillesand åpnet 26. august 2009, Lillesand–Timenes åpnet 3. september 2009.E39RogalandStangeland–Sandved20101,6Strekningen ble først bygget ut som tofelts motortrafikkvei som åpnet 14. november 1986. Ombygget til firefelts motorvei med planskilte kryss og åpnet 15. juni 2010.E6InnlandetLabbdalen–Skaberud20102Åpnet 4. november 2010.E18ØstfoldKrosby–Knapstad20108Åpnet 22. november 2010.E6AkershusDal–Minnesund201119Åpnet 7. november 2011. Strekningen var tidligere utbygget som tofelts motortrafikkvei: Dal–Boksrud åpnet med to felt 13. oktober 1988, Boksrud–Minnesund 7. oktober 1993. E18Vestfold og TelemarkSky–Langangen201210Åpnet 6. juni 2012.E18VestfoldGulli–Bommestad201424,8Åpnet for trafikk 4. juli 2014. Strekningen ble utvidet fra eksisterende motortrafikkvei: Gulli–Holmane åpnet som tofelts motortrafikkvei 29. juni 1990, Holmane–Tassebekk 15. november 1991, Tassebekk–Klinestad 14. oktober 1986 og Klinestad–Langåker 24. oktober 1979.E6Akershus/InnlandetMinnesund–Labbdalen201520Det meste av strekningen åpnet 13. desember 2014, men en konkurs hos en av hovedentreprenørene forsinket byggingen av Korslundtunnelen. Den resterende biten åpnet 25. juni 2015. Store deler av strekningen var bygget ut som tofelts motortrafikkvei tidligere, blant annet Gunnhildskleiva–Strandlykkja som åpnet  23. november 1972.E18ØstfoldKnapstad–Retvet20165,6Åpnet 25. november 2016.E39RogalandSandved–Hove20171,3Strekningen ble først bygget som tofelts motortrafikkvei som åpnet 23. august 1989. Ombygget til firefelts motorvei med planfrie kryss og åpnet 7. juli 2017.Rv. 4InnlandetLunner grense–Jaren20179,3Det meste av strekningen åpnet 16. desember 2016, men forsinkelser under bygging av Granstunnelen utsatte åpningen av denne delen til 8. juli 2017.E18VestfoldBommestad–Farriseidet20174Strekningen ble først bygget som tofelts motortrafikkvei som åpnet 16. desember 1974. Ombygget med ny tunnel og utvidet til fire felt som åpnet 28. september 2017.E18VestfoldFarriseidet–Sky20183Strekningen ble først bygget som tofelts motortrafikkvei som åpnet 15. desember 1975. Erstattet av motorvei med tunnel gjennom Martineåsen som åpnet 7. mai 2018. Med dette var E18-utbyggingen gjennom Vestfold fylke fullført. E6TrøndelagJaktøyen–Tonstad20189Åpnet for trafikk 19. desember 2018. Dette var Trøndelags første motorvei med fire felt.E18AgderTvedestrand–Arendal201922,5Åpnet for trafikk 2. juli 2019. Dette var det første store prosjektet som Nye Veier gjennomførte.E6InnlandetKolomoen–Kåterud201912,2Første delstrekning av Kolomoen–Moelv, bygget av Nye Veier. Åpnet 8. oktober 2019.E16AkershusSandvika–Bjørum20197,5Delen Sandvika–Wøyen på 3,5 km åpnet 9. oktober 2019. Den tilstøtende strekningen Wøyen–Bjørum (4,0 km) åpnet allerede i 2009, men ble først skiltet som motorvei da Sandvika–Wøyen åpnet.E18TelemarkRugtvedt–Dørdal201915,5Åpnet for trafikk 2. desember 2019. Strekningens totale lengde er 16,3 kilometer, av dette er 15,5 kilometer skiltet motorvei.E39RogalandSchancheholen–Smiene20204Åpnet 22. april 2020. Del av Ryfastprosjektet, som også omfatter toløpstunneler mot Hundvåg og Solbakk.E6InnlandetKåterud–Brumunddal202018Delstrekning av Kolomoen–Moelv, bygget av Nye Veier. Delen Kåterud–Nydal åpnet for trafikk 17. juni 2020, mens Nydal–Brumunddal åpnet 24. juni. Hele strekningen ble offisielt åpnet 1. juli 2020 med fartsgrense 110 km/t.Rv. 3/25InnlandetTønset–Årkroken202014Fellesstrekning riksvei 3 og riksvei 25, åpnet 30. juli 2020. I tillegg til motorveien er det bygget 10 km motortrafikkvei på riksvei 3.E6InnlandetBrumunddal–Moelvkrysset202013Firefelts vei ferdig frem til Skarpsnotunnelen åpnet for trafikk 22. oktober 2020. Den offisielle åpningen var 26. oktober 2020. Den siste kilometeren gjennom Moelvkrysset åpnet for trafikk 1. desember 2020.E6TrøndelagMelhus sentrum20211Del av parsellen Kvål–Melhus, på prosjektet E6 Trøndelag. Strekningen (Søberg–Lenamælen) åpnet 29. november.E6TrøndelagKvål–Hofstad20213Del av parsellen Kvål–Melhus, på prosjektet E6 Trøndelag. 3 kilometer til Skjerdingstad/Hofstad åpnet 8. desember.E39AgderDøle bru–Mandalskrysset20216,2Åpnet 22. desember 2021. Omfatter også 5 km motortrafikkvei til Ime ved Mandal. Omtalt som Mandal øst–Mandal by.E6TrøndelagHofstad–Melhus sentrum20223Åpnet for trafikk 27. juni 2022. Dette var siste del av parsellen Kvål–Melhus sentrum, en del av prosjektet E6 Trøndelag. Rv. 580VestlandSøråstunnelen20222Åpnet 31. oktober 2022. Tunnel som knytter riksvei 580 til E39. Del av prosjektet Svegatjørn–Rådal.E39VestlandSvegatjørn–Rådal202215Også kalt Os–Bergen.E39AgderGrauthelleren–Døle bru202219Omtalt som Kristiansand vest–Mandal øst. Åpnet for trafikk 24. november 2022.Rv. 4Akershus og InnlandetRoa–Gran grense20233,6Åpnet 2. november 2023. Total lengde på prosjektet var 4,2 km, men strekningens sydligste 0,6 km er skiltet motortrafikkvei.E39AgderHerdal–Røyskår20257,2Opprinnelig omtalt som Lyngdal øst–Lyngdal vest. Anleggsarbeidet startet 20. oktober 2021. Total lengde på prosjektet er rundt 9,5 km, men hele strekningen er ikke skiltet motorvei. Veien åpnet 2. juni 2025E16Akershus og BuskerudBjørum–Skaret20258,4Forlengelse av motorveien fra Bjørum i Bærum til Skaret i Hole kommune. Total lengde på motorveien fra Sandvika er da oppe i ca. 16 kilometer.

 Motorveier under bygging 
Liste over motorveistrekninger som er i anleggsfasen. Listen omfatter ikke planlagte prosjekter, se Liste over norske motorveier og motortrafikkveier for oversikt over prosjekter på planleggingsstadiet. 
VeiFylkeStrekningAntatt åpningLengde i kmKommentarerE39RogalandHove–Osli Mai 20262,8Første delstrekning av prosjektet Hove–Ålgård. Anleggsstart var juni 2023.E18TelemarkLangangen–Rugtvedt202617Innledende arbeider tok til i juni 2021, med full anleggsstart etter sommeren 2021. Veien åpner i 2026.E6InnlandetStorhove–Ensby31. mars 20274,5Første delstrekning av prosjektet Moelv–Øyer. Innebærer bygging av 4,5 km ny motorvei fra Storhove til Ensby. Videre oppgraderes dagens tofeltsvei Ensby–Hunderfossen til to- og trefeltsvei. Anleggsstart var august 2023.Rv. 555VestlandStoravatnet–Kolltveit1. juni 20279,4Omtalt som Sotrasambandet. Forbinder Bergen vest og Øygarden kommune med ny vei og bro. Forberedende arbeider startet i 2018. Samferdselsminister Jon-Ivar Nygård tok det første offisielle spadetaket for OPS-prosjektet 22. mars 2023.E18AkershusLysaker–Ramstadsletta20274,4Første delstrekning av E18 Vestkorridoren. Planlagt med motorveistandard.E6TrøndelagKvithammar–Åsen202719Forberedende arbeid startet i 2021. Full anleggsstart var 23. februar 2022.E6TrøndelagRanheim–Sveberg202714Totalentreprise med entreprenør avsluttet. Prosjektet er lyst ut på nytt. E6TrøndelagBerkåk–Vindåsliene202710,5Total lengde på prosjektet er ca. 15 km. De nordligste 4,5 km bygges med smalere profil og lavere fartsgrense, og tilfredsstiller ikke krav til motorvei. Denne delen antas skiltet som motortrafikkvei E39AgderMandal–Blørstad20288,8Første del av strekningen Mandal-Lyngdal øst. Det etableres i tillegg ca. 3 km tilføreselsvei til kryss ved Blørstad ned til dagens E39 øst for Vigeland. Denne veien vil fungere som midlertidig E39 frem til andre delstrekning mellom Blørstad og Lyngdal øst åpner.E6InnlandetRoterud–StorhoveSommer 203023Andre delstrekning av prosjektet Moelv–Øyer. Innebærer bygging av 23 km delvis utvidelse av dagens vei, delvis ny motorvei fra Roterud nord for Biri til Storhove ved Lillehammer.E6TrøndelagSveberg–Hell/VærnesUvisst tidspunkt for ferdigstillingCa. 8Totalentreprise med entreprenør avsluttet. Prosjektet må lyses ut på nytt som en eller flere kontrakter. Det er varslet endring av reguleringsplan, samt omfangsjustering.E39Rogaland Harestad–Bokn (Rogfast)203328Tunneldrivingen begynte 22. september 2021 med Kvitsøytunnelen. Selve Boknafjordtunnelen blir 26,7 km lang.

 Tidligere motorveier 
Følgende strekninger ble opprinnelig skiltet som motorvei, men har senere blitt nedklassifisert.
 Vei  Fylke  Strekning  År  Lengde i km KommentarerE18Oslo/Akershus Fiskevollen–Mastemyr  1970  2Åpnet 30. september 1970. I dag nedgradert til avkjørselsfri hovedvei, siden ett av feltene i nordgående retning er forbeholdt kollektivtrafikk.E39RogalandSchancheholen–Madlaveien19741Åpnet 8. juli 1974, nedbygget til byhovedvei da strekningen ble avløst av Eiganestunnelen i 2020.E18OsloHjortneskaia–Havnelageret19903Åpnet 18. januar 1990. Senere nedgradert til motortrafikkvei i forbindelse med videre tunnelutbygging gjennom Bjørvika.

 Noter 

Se også
Liste over norske motorveier og motortrafikkveier

 Referanser 

Kategori:Veier i Norge